open-index/open-wikipedia-markdown huggingface dataset:
Wergelands åre

**Wergelands Åre** er en hederspris innstiftet av Norsk Forfattersentrum i 1997 på initiativ fra Arne Ruste. Prisen tildeles en person eller institusjon som har gjort en fortjenstfull innsats for poesien, med særlig vekt på poesiformidling. Prisen er knyttet til et par velbrukte roårer som symboliserer årene Henrik Wergeland pleide å oppbevare i et bevertningssted i Skippergata i Oslo. Wergeland traff sin fremtidige hustru, Amalie Sofie Bekkevold, samme sted. Den ene åren er permanent utstilt i Grei Kafé i Skippergata; den andre er et vandretrofé som ambulerer mellom prisvinnerne.

## Mottagere
* 1997: Turid Birkeland, kulturminister 
* 1999: Oslo Sporveier, for prosjektet Dikt Underveis 
* 2001: Dagbladet, spesielt for utvikling av Diktbasen 
* 2003: Volapük, motkulturelt kraftsentrum 
* 2005: Erling Kittelsen, lyriker og formidler
* 2008: Jan Erik Vold, lyriker og formidler 
* 2012: Hanne Bramness, oversetter 
* 2014: Annelita Meinich, programleder for NRK Radios programserie *[[Diktafon (radioprogram)|Diktafon]]*
* 2016: Helge Torvund, lyriker
* 2018: *Poesibilen* ved Ted Martin Granlund 
* 2022: *Poesidigg* ved Henning H. Bergsvåg 
* 2023: Martine Næss Johansen og Guro Sibeko 

## Referanser
William Walker (leiesoldat)

**William Walker** (født 8. mai 1824 i Nashville, Tennessee, henrettet i Honduras 12. september 1860) var en nordamerikansk jurist, lege, journalist, eventyrer og leiesoldat.

Walker studerte medisin og jus. Han var deretter redaktør av et tidsskrift i New Orleans og San Francisco. I 1853 foretok han og en gruppe eventyrere en ekspedisjon til Baja California og Sonora for å erobre disse områdene fra Mexico, men måtte i 1854 på grunn av manglende forsyninger og angrep fra mexicanske tropper oppgi foretaket. Han ble tiltalt i San Francisco for nøytralitetsbrudd, men ble frikjent.

I 1855 og det påfølgende år blandet han seg inn i Nicaraguas indre strider. Han ble først arméens øverstkommanderende, senere president (1856), men ble deretter beseiret av en sentralamerikansk trestatsallianse (1857). Han ble henrettet av myndighetene i Honduras under et forsøk på å vende tilbake til Sentralamerika. Han skrev *The war in Nicaragua* (1860).

Walkers bedrifter har vært inspirasjon til to filmer, begge riktignok laget med stor grad av fantasi i forhold til de faktiske begivenheter. *[[Burn!]]* (1969) med Marlon Brando og *[[Walker (film)|Walker]]* (1987) med Ed Harris.

## Referanser
Sprint-NM på skøyter 2010

**Sprint-NM på skøyter 2010** ble avholdt i Vikingskipet på Hamar 2.–3. januar 2010. Junior-NM i Sprint for både damer og herrer ble også arrangert samme sted, samme helg.

Teknisk arrangør var Eidsvold Turnforening. Dette arrangementet var klubbens første i feiringen av deres hundreårsjubileum.

## Mesterskapsrekorder

## Sammenlagt damer senior

## Sammenlagt herrer senior

## Sammenlagt damer junior

## Sammenlagt herrer junior

## Funksjonærer og delegerte
* Overdommere var Svein Inge Strugstad (senior), Ivar Øsmundset (junior), assisterende overdommere var Olav Bakkestuen (senior) og Gunnar Knudsen (junior).
* Startere var Trond Ratdal (senior) og Ole Hermann Sørli (junior). 
* Teknisk delegert NSF: Erik Julsrud

## Referanser




## Eksterne lenker
* Norges Skøyteforbund – Resultatliste 
*  
*  
*  
*  
*  Resultater, senior og junior på SpeedskatingResults.com
Rigsadvokaten

**Rigsadvokaten** er den øverste leder for påtalemyndigheten i Danmark. Han fører straffesaker i Højesteret og er overordnet:

* Statsadvokatene
* Politidirektørene
* Politimesteren på Færøyene
* Politimesteren på Grønland

Han er underordnet justisministeren.

Fra og med mars 2018 er Jan Reckendorff landets rigsadvokat.
Fra 1995 til 2007 var Henning Fode rigsadvokat.

## Referanser


## Eksterne lenker
*
Éric Boullier

**Éric René Boullier** (født 9. november 1973 i Laval i Frankrike) er teamsjef i Formel 1-konstruktøren McLaren. Boullier er i tillegg visepresident for Formula One Teams Association (FOTA).

Éric Boullier er utdannet ved Institut polytechnique des sciences avancées.

## Referanser
Ved du hvem du er?

***Ved du hvem du er?*** er den danske versjonen av den britiske TV-dokumentarserien *[[Who Do You Think You Are?]]*, som ble vist første gang på DR1 i 2010.

## Sesonger

### 2010
# Skuespilleren Peter Mygind
# Sangeren Alberte Winding
# Skuespilleren Nikolaj Coster-Waldau
# Musikeren Anne Linnet
# TV-verten Puk Elgård
# Skuespilleren Anne Marie Helger

### 2012
# Bondetampen Frank Erichsen
# Underholderen Annette Heick
# Forfatteren Hanne-Vibeke Holst
# Skuespilleren Anders W. Berthelsen 
# Brødrene Anders Lund Madsen og Peter Lund Madsen
# Sangeren Sanne Salomonsen

## Referanser


## Eksterne lenker
*
Fotballklubben Fosen

**Fotballklubben Fosen** (stiftet 24. oktober 1989) er en fotballklubb fra Bjugn i Trøndelag. FK Fosen tilbyr både senior- og aldersbestemt fotball for begge kjønn. A-lagene spiller i 2023 henholdsvis i 6. divisjon (menn) og 4. divisjon (kvinner).

## Tabellen 2011

## Referanser


## Eksterne lenker
*
Vanvik Idrettslag

**Vanvik Idrettslag** (stiftet 1924) er et idrettslag fra Vanvikan i Trøndelag. Vanvik tilbyr både senior- og aldersbestemt fotball, foruten friidrett, håndball og ski. A-laget for herrer spiller i 2019 i 4. divisjon.

Tidligere Sandefjord-spiller Jørn Ove Rønning spiller for Vanvik, som også er hans moderklubb. Han er sportslig leder i klubben. I sesongen 2018 er han også hovedtrener for klubbens G-16 lag.

Vanvik IL rykket opp til 4.divisjon i sesongen 2012, etter å ha vunnet 5.divisjon avd.2. Etter nedrykk fra 4. divisjon i 2016, spilte Vanvik IL i 5. divisjon avd.3 i sesongen 2017. I en jevnspilt avdeling endte laget på 7.-plass. Årets spiller i 2017 (Ifølge Fosna-Folket) var Martin Fjeldvær med 22 poeng. Toppscorer denne sesongen ble delt mellom Martin Fjeldvær og Robert Solstad, begge med 8 scoringer.

A-laget spilte i sesongen 2018 i 5. div. menn avd. 02, hvor de møtte Strindheim TF 2, Hegra, Malvik, Bjørgan, Åfjord, NTNUI 2, Byneset, Selbu og Leksvik. Klubben stilte to seniorlag (5.- og 6. divisjon). Vanvik ILs førstelag rykket opp til 4. divisjon under spesielle omstendigheter, da avdelingsvinner NTNU 2 ikke kunne rykke opp i samme divisjon som NTNUs førstelag. Så selv om NTNU 2 vant avdelingen, var det Vanvik IL på 2.-plass som rykket opp.  

Lagets toppscorer i 2018 var Robert Solstad med 28 scoringer på 18 kamper.  

Etter opprykk i sesongen 2018 vil Vanvik IL neste sesong spille i 4. div avd. 1. I denne puljen spiller følgende lag: Levanger 2, Namsos , Rørvik, Stjørdals-Blink  2, Vuku, Ørland, NTNUI, Kvik, Nardo 2, Charlottenlund, Fram og Vanvik IL.

## Tabellen 2019

## Eksterne lenker
*
Valens Rikskringkasting

***Valens Rikskringkasting*** er et norsk humorprogram med Kristian Valen som gikk på NRK1 i 2012. Serien var av og med Kristian Valen og inneholdt en rekke parodier av kjente fjes fra medier og øvrig samfunnsliv. Programmet gikk på lørdagskvelder.

Mottakelsen av serien var varierende.

Serien hadde mange seere i starten, men et betydelig antall falt fra etterhvert. Premieren ble sett av 937 000, men etter tre episoder hadde serien mistet over 270 000 seere.

## Se også
**[[Valen TV]] (2003)
**Valen & de etter fjøstid* (2006)
**Valens frokost-TV* (2009)
**Kanal Valen'' (2014)

## Referanser
John Helland

**John Helland** er navnet til flere personer:

* John Helland (politiker) (f. 1971), politiker og tidligere ordfører for Høyre
* John Gunnarsson Helland (1897&ndash;1977), felemaker fra Bø i Telemark
* John Kristian Helland (f. 1953), pedagog og lærebokforfatter

## Se også
* Jon Helland (pekerside)
.308 Winchester

**.308 Winchester** er en amerikansk patron for rifle. Patronen er grunnlaget for konstruksjonen av 7,62 x 51 mm NATO.

Patronen ble introdusert i 1952, to år før NATO approberte 7,62 x 51 mm NATO som standardpatron. Patronen er rettet mot det kommersielle jaktmarkedet. Patronen er blitt en av de mest populære i verden for jakt.

Selv om patronene er veldig lik 7,62 x 51 mm NATO bør det tas spesielt hensyn hvis man bytter disse om hverandre, da de ikke er 100 % like, selv om Sporting Arms and Ammunition Manufacturers Institute (SAAMI) ikke advarer mot dette.

## Se også
*Liste over patrontyper

## Referanser
Frode Forfang

**Frode Forfang** (født 1959) er norsk statsjenestemann og politiker (Ap). Fra juni 2012 til juni 2024 var han direktør i Utlendingsdirektoratet (UDI). Han var statssekretær for Arbeiderpartiet i Thorbjørn Jaglands regjering. 

Han er cand.mag. fra Universitetet i Oslo og ''master'' (tilsvarer hovedfag) i statsvitenskap fra London School of Economics and Political Science.

Frode Forfang startet i UDI i 1998, først som informasjonssjef, senere arbeidet han som avdelingsdirektør og assisterende UDI-direktør. Han fungerte som UDI-direktør da tidligere UDI-direktør Ida Børresen i 2012 ble direktør på Stortinget.

Forfang var statssekretær for bistandssaker i Utenriksdepartementet fra 1. november 1996 til 16. oktober 1997. Han har tidligere vært internasjonal sekretær i Arbeiderpartiet, leder av Landsrådet for Norske Ungdomsorganisasjoner som representant for Arbeidernes ungdomsfylking, og informasjonsansvarlig ved Europakommisjonens Oslo-delegasjon.

Han ledet UDI under den europeiske migrasjonskrisen rundt 2015-16 da antallet asylsøkere ble mangedoblet, og UDI måtte øke kapasiteten. Han hadde også ansvaret da Russlands fullskalainvasjon av Ukraina i 2022 førte til stor tilstrømming av Ukrainske flyktninger. 

I 2025 utgav han boka *Asylparadokset*, hvor han beskriver hvordan asylsystemet fungerer i Norge og vestlige land, og hvor han argumenterer for at asylsystemet verken fungerer til beste for asylsøkerne eller mottakslandene. Han omtaler situasjonen som et paradoks, ettersom potensielle asylanter gis omfattende rettigheter til å søke asyl i et hvilket som helst land de lykkes med å flykte til, men som mottakslandene gjør drastiske tiltak for å gjøre det vanskelig å benytte seg av.

## Referanser


## Eksterne lenker
* 
*
Smeltevann

**Smeltevann** er vann som frigjøres ved smelting av snø eller is, herunder breis og brehyller over hav. Smeltevann er ofte funnet i ablasjonsområder til isbreer hvor mengden snødekke reduseres. Smeltevann kan oppstå under vulkanutbrudd, på en lignende måte som de mer farlige gjørmestrømmene dannes.

## Referanser
August Wilhelm Boesen

**August Wilhelm Boesen** (1812–1857) var en dansk maler.

Boesen gikk på Kunstakademiet i København, men avsluttet utdannelsen uten å fullføre. De første arbeidene hans var landskapsmalerier fra hjemtraktene.

Han var på flere reiser i Europa, blant annet i Norge og Sverige. I bokverket  *[[Norge fremstillet i Tegninger]]* av Christian Tønsberg fra 1848 finnes et litografi av et av hans bilder fra Drammen.

Fil:August Wilhelm Boesen - Christiania fra Ekeberg - Oslo Museum - OB.01045.jpg|«Christiania fra Ekeberg» (1845)
Fil:August Wilhelm Boesen - Udsigt fra Aggershuus Fæstning over Christiania Fiord - 1842.png|«Aggershuus Fæstning over Christiania Fiord» (1842)
Fil:A.W. Boesen - Parti af Romsdalen med Romsdals Horn og Vikingetinderne i Norge - KMS451 - Statens Museum for Kunst.jpg|«Parti af Romsdalen med Romsdals Horn og Vikingetinderne i Norge» (ca. 1844)
Fil:Boesen Drammen.jpg|«Drammen» (1848)


## Referanser


## Kilder
* 
* Norge fremstillet i Tegninger på Digitalarkivet

## Eksterne lenker
*
Patricio Rivas

**Patricio Rivas**, en velstående advokat, var president i  Nicaragua fra 30. juni 1839 til 27. juli 1839 og fra 21. september 1840 til 4. mars 1841. Senere tjente han som den 33. presidenten i en av de konkurrerende regjeringene i fra 30. oktober 1855 til 24. juni 1857. På tross av titlene var han en ren marionette; den reelle herskeren var William Walker.
Dybwad

**Dybwad** er en norsk slekt av dansk opphav. Per januar 2023 var det  med etternavnet Dybwad i Norge. 

## Dybwads slektstre

* Erasmus Dybwad (1734&ndash;1798), kjøpmann som flyttet til Norge
** Bertram Dybwad (1768&ndash;1844), forvalter hos Bernt Anker, gift med Abel Margrethe Lefèvre (1767&ndash;1849)
*** Jacob Erasmus Dybwad (1792&ndash;1854), fullmektig hos Herman Wedel Jarlsberg og kjøpmann og landeier, gift med Christiane Lange, se Lange (etternavn)
**** Bertram Dybwad (1816&ndash;1895)
***** Helga Dybwad (1849&ndash;1881), gift med Johannes Michael Holmboe, amtslege (se slekta Holmboe)
***** Sophie Wilhelmine Dybwad (1858&ndash1892), gift med Jørgen Henrik Hegermann Brochmann (1850&ndash;1926), prest og salmedikter
****** Bertram Dybwad Brochmann (1881&ndash;1956), forfatter, avisutgiver, politiker og samfunnskritiker
***** Bertram Elias Dybwad (1851&ndash;1922), gift med Anne Wilhelmine Elieson
****** Ingeborg Elieson Dybwad (1883&ndash;??), gift med sin fetter Cornelius Holmboe, jurist, redaktør og justisminister (Ap)
**** Christopher Andreas Dybwad (1817&ndash;1889), forelegger
**** Jacob Dybwad (1823&ndash;1899), grunnlegger av bokhandlerfirmaet Jacob Dybwad A/S, gift med Anna Margrethe Aabel
***** Peter Dybwad (1859&ndash;1921), arkitekt (i Leipzig, Tyskland)
***** Vilhelm Dybwad (1863&ndash;1950), høyesterettsadvokat, gift (1891-1916) med 1: Johanne Juell, (1867&ndash;1950) skuespiller, 2: Bokken Lasson (1871&ndash;1970), cabaretartist, sanger og antroposof
****** 1: Nils Juell Dybwad (1892&ndash;1972), advokatfullmektig og direktør i Nordisk Skibsrederforening, gift med Stella Boye Semb (1892&ndash;1981), søster til kirurgen og motstandsmannen Carl Semb
******* Johanne Dybwad (1918&ndash;2011), alpinist, gift med Per Gram (1910&ndash;1984), marineadvokat og direktør i Nordisk Skibsrederforening
******** Kari Garmann (f. 1945), stortingspolitiker (H)
******* Stella Semb Dybwad (1920&ndash;1975), skuespiller og alpinist, gift med Martin Olsen (Oslogjengen) (1920&ndash;1979), idrettsutøver og motstandsmann
******** Ola Dybwad-Olsen (f. 1946), fotballspiller
********* Ola Dybwad-Olsen jr. (f. 1971), fotballspiller
***** Olaf Christian Dybwad (1868-1942), forlegger, gift med Elsa Randulff Larsen (1870&ndash;1950), skuespiller og sanger
**** Ludvig Lange Dybwad (1829–1896), jurist og eier av Ulvøya

## Andre
* Asbjørn Dybwad (1924&ndash;1973), forsikringsagent, forfatter, maler og radiokåsør
* Gunnar Dybwad (1928&ndash;2012), fotballspiller
* Torhild Dybwad (f. 1968), friidrettsutøver
* Jan-Børre Dybwad (f.1971), fotballspiller

## Annet
* Johanne Dybwads plass (Oslo)
* Dybwads gate (Oslo)

## Referanser
Nalbari (distrikt)

**Nalbari** (assamesisk: नलबाड़ी जिला) er et distrikt i den indiske delstaten Assam. Distriktets hovedstad er Nalbari. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 10,72 % av befolkningen.

Barn i alderen 0 til 6 år utgjorde 11,77 % i 2011 mot 14,20 % i 2001. Antallet jenter i den alderen per tusen gutter er 963 i 2011 mot 961 i 2001. 

## Referanser


## Eksterne lenker
*
Kontroll (film)

***Kontroll*** er en norsk dokumentarfilm fra 2009.

Filmen vant Terje Vigen-prisen på Kortfilmfestivalen i Grimstad, 2009 og Juryens spesialpris på Minimalen i 2010.

## Eksterne lenker
*
Ica (region)

**Ica** er en region i det sørvestlige Peru som grenser til Stillehavet i vest, til Lima i nord, til Huancavelica i nordøst, til Ayacucho i øst og Arequipa i sør. Regionhovedstaden er byen Ica.

## Politisk inndeling
Regionen er delt inn i følgende 5 provinser, som igjen er delt inn i til sammen 43 distrikter.
 

## Referanser
Conamara Chaos

**Conamara Chaos** er en region med kaotisk terreng på jupitermånen Europa, oppkalt etter Connemara i Irland.

Conamara Chaos er et landskap produsert av forstyrrelser i den iskalde skorpen på Europa. Regionen består av flak av is som har flyttet seg rundt og rotert. Rundt disse platene er en lavere matrise av sammenrotede isblokker som kan ha blitt dannet som vann, slaps eller varm is som har steget opp fra under overflaten. Denne regionen er referert til som bevis for et flytende hav under Europas isete overflate.

## Eksterne lenker
* More images
Algerie under OL

**[[Algerie]]** deltok for første gang i olympiske leker under Sommer-OL 1964 i Tokyo. De har siden deltatt i alle sommerlekene unntatt Sommer-OL 1976, da de boikottet. Algerie har også deltatt i olympiske vinterleker tre ganger.

## Medaljeoversikter

## Medaljevinnere

## Eksterne lenker
* Algeries OL-statistikk på Olympedia.org
* Algeries OL-statistikk  på Sports-reference.com
Magnus Thulstrup Bagge

**Magnus Thulstrup Bagge** (1825–1894) var en norsk maler. Han var utdannet ved Den kongelige Tegneskole i Christiania og ved Kunstakademiet i København. Han bodde i Tyskland fra 1858.

I bokverket *[[Norge fremstillet i Tegninger]]* av Christian Tønsberg fra 1848 finnes litografier av et par av hans arbeider.

## Referanser


## Kilder
* Store norske leksikon
* Norge fremstillet i Tegninger på Digitalarkivet

## Eksterne lenker
*
Robbie Brady

**Robert «Robbie» Brady** (født 1992) er en irsk fotballspiller som spiller for den engelske klubben .

Brady har spilt for Manchester Uniteds reserve- og ungdomslag, men han fikk ingen kamper for klubbens A-lag. Han spiller også for Irlands U21-landslag. Han startet sin United-karriere i 2007\2008-sesongen på Paul McGunniess ungdomslag. I oktober 2010 fikk han draktnummer 37 på Manchester Uniteds førstelag. Han ble utlånt til Hull City for hele 2011/12-sesongen. Han var også med på og vinne FA-cupen for ungdomslag i 2010\2011-sesongen

## Landslaget
Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Lima (region)

**Lima-regionen** er en region i det sentrale Peru. Den grenser til Stillehavet i vest og Ancash i nord, til Huánuco, Pasco og Junín i øst og til Huancavelica i sørøst. Regionen omkranser Lima-provinsen i vest, provinsen som svarer geografisk til byen Lima. Regionhovedstaden er Huacho.
 
## Politisk inndeling
Regionen er delt inn i følgende 9 provinser, som igjen er delt inn i til sammen 128 distrikter.
 

## Referanser
Noma-prisen

**Noma-prisen** (japansk: ; engelsk: **'; fransk: **') var en litteraturpris for fremragende afrikanske forfattere og forskere som publiserte i Afrika. Aktuelle vinnere var bøker som hadde blitt utgitt i Afrika året i forveien. De kunne være skrevet på alle språk brukt i Afrika, både lokale og europeiske.

Prisen var på 10&nbsp;000 amerikanske dollar. Den ble etablert i 1979 av den japanske forleggeren Shoichi Noma og delt ut første gang i 1980. Fram til 2009 ble den delt ut årlig til en ny bok i en av kategoriene skjønnlitteratur, barnebøker eller akademisk litteratur. Prisen ble finansiert av det japanske forlaget Kōdansha, hvor Shoichi Noma var redaktør, og ble delt ut i regi av UNESCO. Prisen ble administrert fra et sekretariat i Oxford i England, og bidro til å styrke den afrikanske litteraturens stilling.

Etter 2009 har prisen ikke blitt delt ut. Nomafamiliens sponsorat gikk da ut etter 30 år, og prisen opphørte.

## Vinnere

## Referanser


## Eksterne lenker
* Noma Award Site
Dhalai (distrikt)

**Dhalai** (bengali: ধলাই জেলা) er et distrikt i den indiske delstaten Tripura. Distriktets hovedstad er Ambassa. Distriktet har et areal på  km².

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 10,71 % av befolkningen.

Barn i alderen 0 til 6 år utgjorde 14,40 % i 2011 mot 15,56 % i 2001. Antallet jenter i den alderen per tusen gutter er 972 i 2011 mot 965 i 2001. 

## Referanser


## Eksterne lenker
*
Ole Mørk Sandvik

**Ole Mørk Sandvik** (født 9. mai 1875 på Helgøya i Ringsaker, død 5. august 1976 i Oslo) var en prisbelønt norsk musikkgransker og samler av folkeminner, den første som tok doktorgrad på norsk folkemusikk.

Han vokste opp på Hamar og tok examen artium i 1893 og lærereksamen i 1895. Han ble cand.theol. i 1902 og dr.philos. i 1921 på avhandlingen *Norsk folkemusik, særlig Østlandsmusikken*. Han reiste overalt, også Irland og Skottland, og samlet inn noter, skrev ned noter og tok opp på fonograf.  
Han underviste  i liturgi og kirkesang ved Det teologiske fakultet (UiO) 1916–45.

Som sekretær for koralbok-komiteen 1923–26 fikk han innført 40 folketoner. Sandvik etablerte Norsk musikksamling i 1927, i dag en del av Nasjonalbiblioteket. I 1948 stiftet han Norsk folkemusikklag, nasjonal avdeling av ICTM, og ble lagets første formann. For NRK var han med på Folkemusikktimen 1951–52.  

Han var sønn av skolemannen Paul Knutsen Barstad Sandvik og Nikoline Mork (1847–1927) fra Volda. Ole giftet seg med pianisten Anna Margrethe (Nanna) Rønneberg Munthe-Kaas (1880–1965). De ble foreldre til blant andre bergverksdirektør Per Munthe-Kaas Sandvik (1907–1992) og steinerskolepioneren Jo Munthe-Kaas Sandvik.

Han var bror av billedkunstneren Knut Ragnvald Sandvik og operasangerne Ingeborg Sandvik Kristensen og Dagny Sandvik, og svoger av Elisabeth Munthe-Kaas.

## Utgivelser
* 
* 
* 
* 
* 
* 
* 
* 
* 
* O. M. Sandvik (1945) *Gregoriansk sang : norsk messe, koral og folketone*. Aschehoug. [122 sider]
* 
* 
* 
* 
* 
* 

## Utmerkelser
* Det Norske Videnskaps-Akademi, innvalgt
* ridder av 1. klasse av St. Olavs Orden 1949
* Fridtjof Nansens belønning for fremragende forskning 1965
* hedersmedlem i Landslaget for Spelemenn 1966

## Verv
* sekretær i komiteen for ny koralbok 1923–26
* i komiteen for liturgisk musikk til 900-årsfeiringen av Hellig Olav
* Norsk samfunn for musikkgransking, i komiteen, samt redaktør for Norsk musikkgransking 1937–58
* formann i Kyrkjesongforbund for Oslo bispedømme 1932–49
* visepresident i International Folk Music Council fra 1947
* leder i Norsk Folkemusikklag 1948–65

## Referanser
Konrad Adenauer Haus (Berlin)

**Konrad Adenauer Haus** (Konrad Adenauerhuset) er det nasjonale hovedkvarteret for det tyske partiet CDU, beliggende i ortsteilen Tiergarten i Berlins bydel Mitte. Bygningen i Klingelhöferstraße 8 er på grunn av sitt karakteristiske utseende et kjent bakgrunnsbilde fra mange nyhetssendinger. Konrad Adenauer Haus er oppkalt etter CDUs første leder og Tysklands første forbundskansler, Konrad Adenauer. Det ble tegnet av arkitektkontoret Petzinka Pink und Partner i Düsseldorf og ferdigstilt i 2000.
## Referanser



## Eksterne lenker
*
Richard Ingemoen

**Richard Ingemoen** (født 1978 i Oslo) er en norsk døv tegnspråkartist. 

Han ble kjent da han deltok som første døve deltaker i et realityshow på (*[[Idol (TV-program)|Idol]]*) i 2003. Han har vært aktiv som tegnspråkartist og skuespiller. 

Han fikk tidlig interesse for teater, musikk og tekster; han begynte med å oversette sanger av store artister på tegnspråk, og har deltatt på en rekke store arrangementer for døve og hørende i Norge.

Han deltok i den første sesongen av *Idol* på TV 2 i 2003, og ble dermed den første døve deltakeren i et norsk realityshow. Han gikk videre fra audition, og mange husker at han rørte Ole I'Dole til tårer med sin fremføring av sangen «Å Vestland, Vestland». Imidlertid ble han stemt ut før andre omgang.

I 2002-2004 dannet han den døve duoen Liric sammen med Lisa Lind. De to opptrådte sammen på ulike arrangement for døve. Ingemoen har i tillegg jobbet som skuespiller i en rekke programmer produsert av Døves Media, som også har vært sendt på NRK. I 2000-2001 gikk han på Nordisk Teaterlinje på Ål Folkehøyskole og kurssenter for døve. Han var med som skuespiller i Oslo Døveteater fra 2001 til 2003, og har vært aktiv på Døves kulturdager siden 2000. Ingemoen har senere arbeidet som frilanser.

## Kilder
* *Døves Tidsskrift*, 2/2003
* *Dagsavisen*, 31. mai 2003
* *Døves Tidsskrift*, 1/2004
* *Døves Tidsskrift*, 10/2004
* Døves Kulturdager i Oslo, 2004

## Eksterne lenker
*
Michael Hopstock

**Michael Hopstock** (født 24. januar 1964 i Oslo) er en norsk historiker, faglitterær forfatter og filmregissør. Han har også vært rektor ved Kragerø Kunstskole og skoleleder ved Forsøksgymnaset i Oslo og Nesbru videregående skole.

Han skrev hovedoppgave i historie om hagebyer.

I 2003 stilte han som kandidat til bystyret i kommunevalget i Oslo, som representant for Høyre.

## Bibliografi (utvalg)
* 1994: *Holtet haveby. Den røde by*. Hovedoppgave i historie. Universitetet i Oslo. 
* 2006: *Mifunes sidste sang*. En jungiansk analyse. Masteroppgave i filmvitenskap NTNU. 
* 2011: *På sporet av Norge. Norgeshistorien fortalt til rytmen av Bergensbanen.* ISBN 9788279004332
* 2020: *Slekten Hopstock. Skogvoktere i Harz og deres etterkommere*. Av Hermann Hebbel 1975. Supplert av Michael Hopstock (red) og Ole Andreas Hopstock 2020
* 2023: *Livet i Lockdown* (red) ISBN 978-82-8104-500-2

## Kortfilmer (utvalg)
* 1999: *Stubergh*
* 2000: *Pelle*
* 2001: *Såret engel*
* 2004: *Brått evig*
* 2006: *I ensomme stunde*
* 2010: *Jack*

## Familie
Michael Hopstock er sønn av billedkunstneren og forfatteren Kirsti Hopstock og kunsthistorikeren Carsten Hopstock. 

## Referanser


## Litteratur
* Hebbel, Hermann. *Hopstocks- Förster und Baueren im Harz*. – Boffzen/Oslo/København : [H. Hebbel], 1975.
* *Slekten Hopstock. Skogvoktere i Harz og deres etterkommere*. Av Hermann Hebbel 1975. Supplert av Michael Hopstock (red) og Ole Andreas Hopstock 2020
Det allrussiske senteret for opinionsundersøkelser

**Det allrussiske senteret for opinionsundersøkelser** (russisk:  **', forkortet **VTsIOM''') er det eldste aktive gallupinstituttet i Russland. Forskningssenteret ble etablert i 1987 av blant andre Tatjana Zaslavskaja, Boris Grushin, Valerija Rutgajzera og Jurij Levada. Tatjana Zaslavskaja ledet senteret frem til 1992, mens Jurij Levada ledet det fra 1992 til 2003.

Senteret utgir tidsskriftet «Monitoring of Public Opinion : Economic and Social Changes».

## Splittelsen i 2003

Frem til 2003 var VTsIOM et statseid selskap på papiret, men opererte i praksis selvstendig og måtte etter Sovjetunionens fall til og med ordne finansieringen på egen hånd ved hjelp av private oppdrag. I august 2003 bestemte imidlertid Rosimushchestvo, det russiske departementet for statseiendeommer, seg for å ta tilbake kontrollen over senteret, noe som skapte stor bekymring for senterets uavhengig blant dets ansatte. Daværende leder ved senteret, Juri Levada, forlot senteret i protest sammen med mange ansatte for å sette opp et nytt, uavhengig senter, VTsIOM-A. Da Den føderale antimonopoltjenesten () ikke godtok det nye navnet fordi det minnet for mye om det gamle, skiftet det nye senteret navn til Levadasenteret.

## Referanser
El Cajón-demningen (Argentina)

**El Cajón-demningen** er en demning med vannkraftverk i elva Río Dolores ved Andesfjellene i det nordlige Argentina, provinsen Córdoba. Anlegget ligger nær byen Capilla del Monte. Anlegget stod ferdig utbygget i 1993, etter sju års utbygging fra 1987. 

Vannkraftverket har installert vannkraftproduksjon på maksimalt 448 MW fordelt på 4 x 157 mw francisturbiner. Årsproduksjonen av elektrisk kraft er 2&nbsp;900 GWh.

Demningen er en 39 meter høy og 67 meter lang buedam i betong og granitt. Reservoaret er på 1,4–1,8 km² areal og 8–12 millioner m³ vannvolum, og drenerer et 154 km² nedbørsområde.

## Se også
*Liste over verdens største vannkraftverk
Europa Orbiter

**Europa Orbiter** var et planlagt NASA-oppdrag til jupitermånen Europa. Oppdraget fikk startordre i 1999, men ble stanset i 2002. Hovedmålene inkluderte bestemmelsen av tilstedeværelsen eller fraværet av et underjordisk hav og å identifisere mulige landinssteder for et fremtidig landingsoppdrag.

Resultatene av studiene på Europa Orbiter har blitt overført til Jupiter Europa Orbiter, NASAs bidrag til det planlagte internasjonale Europa Jupiter System Mission (EJSM) som opprinnelig var planlagt oppksutt i 2020.

## Referanser
Cruz del Eje-demningen

**Cruz del Eje-demningen** er en demning med vannkraftverk i elva Río Cruz del Eje i det nordlige Argentina, vest i provinsen Córdoba. Anlegget stod ferdig utbygget i 1943, etter tre års utbygging fra 1940. Siden er anlegget totalt modernisert 1977–80. 

Vannkraftverket har installert vannkraftproduksjon på maksimalt 1,7 MW fordelt på to turbiner. Årsproduksjonen av elektrisk kraft er 16 GWh.

Demningen er en 40 meter høy og 3.080 meter lang gravitasjonsdam i betong og granitt. Reservoaret er på 10,9 – 13,3 km² areal og 201 millioner m³ vannvolum, og drenerer et 1.840 km² nedbørsområde.

## Se også
*Liste over verdens største vannkraftverk
La Viña-demningen

**La Viña-demningen**, også kjent under navnet ***Ingeniero Luis Antonio Medina Allende***, er en demning med vannkraftverk i elva Río Los Sauces i det nordlige Argentina, provinsen Córdoba.  Anlegget stod ferdig utbygget i 1943, etter sju års utbygging fra 1938. Vannkraften startet produksjon i 1952. 

Vannkraftverket har installert vannkraftproduksjon på maksimalt 16,6 MW fordelt på to turbiner.

Demningen er en 102 meter høy og 317 meter lang gravitasjonsdam i betong. Vertikal fallhøyde er inntil 106 meter. Reservoaret er på 10,5 km² areal.

## Se også
*Liste over verdens største vannkraftverk
La Quebrada-demningen

:*Må ikke forveksles med [[Quebrada de Ullum-demningen]] lengre sør i Argentina.*
**La Viña-demningen**, også kjent under navnet ***Ingeniero Luis Antonio Medina Allende***, er en demning i elva Río Ceballos i det nordlige Argentina, provinsen Córdoba. Anlegget ligger nær La Quebrada naturpark, i departementet Colón. Anlegget stod ferdig utbygget i 1976, etter tre års utbygging fra 1974.

Demningen er en 34 meter høy og 254 meter lang gravitasjonsdam i betong. Reservoaret er på 0,3&nbsp;km² areal og 3,3 millioner m³ vannvolum, og drenerer et 42&nbsp;km² nedbørsområde.

## Se også
*Liste over verdens største vannkraftverk

## Eksterne lenker
Kryobot

**Kryobot** er et ubemannet fartøy som brukes i og under is. En varmekilde gjør det mulig for kryoboten å smelte seg ned gjennom isen. Fartøyet kan benyttes for forskning under polariser og et annet mulig bruksområde er utforskningen av isdekte himmellegemer som jupitermånen Europa.
Imphal West (distrikt)

**Imphal West** er et distrikt i den indiske delstaten Manipur. Distriktets hovedstad er Lamphelpat. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 61,90 % av befolkningen.

Barn i alderen 0 til 6 år utgjorde 11,32 % i 2011 mot 12,69 % i 2001. Antallet jenter i den alderen per tusen gutter er 943 i 2011 mot 945 i 2001. 

## Referanser


## Eksterne lenker
*
Terje Meyer

**Terje Meyer** (1942–2020) var en norsk industridesigner. Han er blant annet kjent for sine bidrag til utformingen av motorvogntypene type 71 for NSB Gardermobanen, nå Flytoget, og Type 73 (motorvognsett) for NSB, nå Vy.

## Liv og virke
### Utdannelse
Meyer var utdannet fra trelinjen på SHKS 1965–1967.

### Karriere
Terje Meyer startet sin karriere som møbeldesigner, men gikk etter hvert over til industridesign. Han drev eget kontor inntil han i 1970 innledet et samarbeid med Bjørn A. Larsen og Per Ødegaard. Fra 1980 var han leder for det nyopprettede Platou Industridesign. Senere drev han igjen eget kontor, Meyer Design AS. Han har «gitt form til et stort antall forskjellige produkter, deriblant elektronisk utstyr, armaturer, kontormøbler, landbruksmaskiner, ulike typer av husholdningsmaskiner, interiørdetaljer og større systemer for offentlig design. Hans markante arbeider teller over 90 i antall». 

Han og hans sønn Bo Meyer utviklet et elektronisk stetoskop for Meditron. Stetoskopet dukket opp i James Bond-filmen "Die another day" i 2002. Meyer har designet flere togmodeller: B7 (1981/82), type 69D (1983), type 92 (1984/85), Intercity-toget type 70 (1988), kongevognen A4K (1993), t-bane-modellen T2000 (1994), type 71 (1998) og Signatur-toget type 73 (1999).

Terje Meyer var leder av Norske Industridesignere 1976-80, medlem av  1978-81, styremedlem i ICSID – The International Council of Societies of Industrial Design 1981-85 og har sittet i andre utvalg.

## Priser
Meyer mottok flere premier og priser:

* 1. premie i «Fremtidens boform» i 1970, arrangert av Norske interiørarkitekters og møbeldesigneres landsforening;
* 1. premie i Bransjerådets møbelkonkurranse 1972/1973,
* 1. premie i en japansk konkurranse om sykkeldesign i 1973;
*  for jernbanedesign i 1987, 1989 og 1994;
* Jacob-prisen 1995;
* Merket for god design i 1990, for et bestikksystem;
* To ganger Merket for god design i 1998, for Flytoget og for Meditron-stetoskopet

## Familie
Terje Meyer var sønn av idrettsmann og journalist Robert Castberg Meyer (1915–88) og hjemmehjelpsleder Edel Nielsen (1920–99). Han var bror av fotografen Robert Meyer.

Terje Meyer giftet seg med maleren Annelene Veslemøy Merton (1944–), datter av maleren Erling Merton, født Aschenbach (1898–1967) og Veslemøy født Søyland (1905–1960). Gjennom ektefellen var han svoger av skuespilleren Atle Merton (1934–2019).

## Referanser


## Eksterne lenker
*
Bjellandsvad bru

**Bjellandsvad bru** er ei bru på E18 i Lillesand kommune. Brua, som egentlig består av to bruer, er 385 meter lang og veien ligger 60 meter over bakkenivå. Brua ble åpnet i 2009 som en del av den nye firefelts motorvei mellom Kristiansand og Grimstad. Brua går inn i den 1500 meter lange Brattheiatunnelen på vestsiden. Øst for brua ligger  Brønningsmyrkrysset, hvor fylkesvei 420 tar av til vestlige deler av Lillesand.

## Eksterne lenker
* Bjellandsvad bru hos Agder OPS
Blindheimsfjellet (Vigra)

**Blindheimsfjellet** er et 77 meter høyt fjell på øya Vigra i Giske kommune i Møre og Romsdal. Fjellet ligger på vestsiden av øya, vest for Vigra kirke og nordvest for Ålesund lufthavn, Vigra.

## Referanser
Ministro Pistranini vannkraftverk

**Ministro Pistranini vannkraftverk** er en vannkraftstasjon i elva Rio Grande nær byen Embalse i Calmucita-dalen i provinsen Cordoba i Argentina. Anlegget ligger 110 km sør-sørvest for millionbyen Córdoba. 

Byggearbeidene pågikk fra 1916 til 1955. Dette er et vannkraftverk som har en installert produksjonseffekt på 12 MW.

Kraftkomplekset har et vannmagasin, skapt av ***Tercero-demningen*** som igjen danner *Tercero-reservoaret* på hele 56 km² areal. Dette er en 35 meter høy og 290 meter lang gavitasjonsdam i betong.

Bare litt lengre vest følger to litt mindre oppdemmede reservoarer ved Río Grande vannkraftverk, som ligger ved turistbyen Santa Rosa de Calamuchita som er plassert 12 km lengre vest.

## Se også
*Liste over verdens største vannkraftverk

## Referanser
Centralkriminalpolisen

**Centralkriminalpolisen** (**CKP**, svensk) eller **Keskusrikospoliisi** (**KRP**, finsk) er en nasjonal kriminalpolitiavdeling i politiet i Finland.

CKP etterforsker organisert kriminalitet, mord som berører kriminelle grupper og saker som krever samarbeid med utenlandsk politi eller omfattende internasjonalt samarbeid. I tillegg kan CKP overta etterforskningen av kompliserte mord, lovbrudd som krever en sentralisert, samordnet etterforskning, saker som krever særlig kompetanse, lovbrudd der den mistenkte tilhører politiet, hvitvasking samt terrorisme. CKP leverer dessuten eksperttjenester innen kriminalteknikk, kriminaletterretning og -analyse, elektronisk bevismateriale og språklig kompetanse.

## Organisasjon

CKP har cirka 670 ansatte. 55 prosent av disse er polititjenestemenn, mens resten sivilt ansatte. Omkring 470 ansatte er forlagt til hovedkontoret i Vanda, mens resten arbeider ved de regionale enhetene.

### Gradsbetegnelser
* Sjef
* Assisterende sjef
* Byråsjef
* Kriminaloverinspektør
* Kriminalinspektør
* Kriminaloverkommissær
* Kriminalkommissær
* Overdetektiv
* Detektiv

## Eksterne lenker
*
Corinna Harfouch

**Corinna Harfouch** (født *Corinna Meffert* 16. oktober 1954) er en tysk skuespiller.

Harfouch ble født i Suhl i Thüringen. Hun er datter av læreren Wolfgang Meffert og hans kone Marianne (pikenavn Kleber).

Harfouch arbeidet som sykepleier i Øst-Tyskland og studerte for å bli skuespiller i Berlin fra 1978 til 1981. Hennes første mann var Nabil Harfouch, som hun har en datter med. I 1985 giftet hun seg med Michael Gwisdek, som hun har to sønner, Johannes og Robert Gwisdek, med. I 1994 var hun jurymedlem  for Filmfestivalen i Berlin.

## Utmerkelser
* 1993 43. Filmfestivalen i Berlin
* 1996 Bayerischer Filmpreis, Beste skuespillerinne

## Filmografi
* 1986: *The House on the River*
* 1987: *Yasemin*
* 1988: *Treffen in Travers*
* 1988: *Fallada: The Last Chapter*
* 1989: *Pestalozzi's Mountain*
* 1991: *The Tango Player*
* 1994: *Charlie & Louise – Das doppelte Lottchen*
* 1998: *Solo für Klarinette*
* 1998: *Big Mambo*
* 1999: *To the Horizon and Beyond*
* 2002: *Bound*
* 2004: *[[Der Untergang]]* – som Magda Goebbels
* 2006: *Perfume: The Story of a Murderer*
* 2008: *Berlin Calling*
* 2012: *Home for the Weekend*
* 2013: *[[Finsterworld]]*

Hun har også hatt en rolle i den svenske serien om Martin Beck.

## Referanser


## Eksterne lenker
* 
* Photographs of Corinna Harfouch
Organic

**Organic** (født **Martin Mathisen** i 1978) er en norsk rap-arist som ble norgeskjent med låta "Big Brother" i 2001. Den lå i ni uker på VG-lista Top 20, hvorav fire uker på førsteplass. Låta var skrevet og produsert av Lars Undli og ble brukt som intro i den første norske versjonen av realityserien ''Big Brother''. Låta ble nominert i klassen «Årets låt 2001» under Spellemannprisen 2002. Sangen er på hans debutalbum *[[Tha Formula (album)|Tha Formula]]* fra 2001. Låta ble også utgitt på samlealbumet *Big Brother Norge*.

I 2001 ble han nominert til HitAwards i klassen «Årets norske mannlige artist».

## Referanser
Irene Ibsen Bille

**Irene Ibsen Bille** (født **Irene Ibsen**; 1901–1985) var en norsk forfatter og dramatiker.

Irene var datter av statsminister Sigurd Ibsen og Bergliot Ibsen, og var søster av filmregissør Tancred Ibsen. Hun var barnebarn av Henrik Ibsen, Suzannah Ibsen, Bjørnstjerne Bjørnson og Karoline Bjørnson.

Irene Ibsen ble gift med den danske forfatteren Josias Bille, et medlem av den danske uradelsslekten Bille, i 1930, og flyttet til Danmark. Hun utgav sitt første dramatiske verk, *Uten ansikt*, i Danmark. I 1965 utgav hun *Kysset* og samme år romanen *Det leende vindu*.

## Referanser
Kampot (provins)

**Kampot** (khmer: កំពត) er en provins sør i Kambodsja som grenser mot Thailandgulfen i sør. Provinsen deler grenser med fem andre provinser, Sihanoukville i vest, Koh Kong i nordvest, Kampong Spoe i nord, Takeo i øst og Kep i sør.

Hovedstaden, som også heter Kampot, var åsted for et større slag under Vietnamkrigen og borgerkrigen i Kambodsja våren 1974. Røde Khmer vant slaget og fikk dermed et utgangspunkt for å legge større deler av landet under seg. 

En av provinsens mest kjente attraksjoner er Bokor Hill Station, en fraflyttet by bygget av franskmennene i kolonitiden.

## Administrativ inndeling
Kampot er delt inn i åtte distrikter, som igjen er delt inn i 92 kommuner og 477 landsbyer.
*0701 Angkor Chey -​អង្គរជ្រៃ
*0702 Banteay Meas -​បន្ទាយមាស
*0703 Chhuk -​ឈូក
*0704 Chum Kiri -​ជុំគីរី
*0705 Dang Tong – ដងទង
*0706 Kampong Trach – កំពង់ត្រាច
*0707 Kampot -​កំពត
*0708 Kampong Bay -​កំពង់បាយ


Fil:Bokor view.jpg|Utsikt fra Bokor Hill
Fil:Kampot.jpg|Kampot by er en rolig provinshovedstad
Fil:Kampong Trach Cave.JPG|Hulene i Kampong Trach
The Lily of the Valley

**«The Lily of the Valley»** er en amerikansk populærmusikksang fra 1917, skrevet av L. Wolfe Gilbert og Anatole Friedland.

## Innspillinger
*Emerson Dance Orchestra. Utgitt på 78-platen Emerson 7244
*Henry Lewis. Utgitt på 78-platen Emerson 7197
*Homer Rodeheaver. Utgitt på 78-platen Silvertone 3817

## «KNS»
Melodien ble også anvendt i ei norsk revyvise fra 1917, «KNS», hvor teksten ble skrevet av Per Kvist. Forfatteren Nordahl Grieg syntes den var så godt skrevet at han tok den med i sitt skuespill, *[[Vår og ære og vår makt]]*.

Teksten handler om en fiktiv person fra jobbetiden i slutten av den første verdenskrig, *Rosenkrantz von Nilsen*, som har blitt så «fin». Han drikker «schtåltrådvin» og hilser ikke lenger på pappaen sin. I refrenget heter det blant annet at Rosenkrantz von Nilsen er «kjent fra Speilen og fra Pilsen» («Speilen» er navnet på bankettsalen i Grand hotell i Oslo) og er medlem av Kongelig norsk seilforening (KNS), men får en annen til å seile båten sin.

## Innspillinger
*Victor Bernau. Utgitt på 78-platen Gramophone X&nbsp;1142
*Rolf Just Nilsen. Utgitt på den doble LP-platen *[[Jeg har mitt hjerte i Oslo]]* (Talent TLP&nbsp;6001) i 1979
*Lars Lillo-Stenberg. Utgitt på CD-platen *Oslo* (Sonet CD&nbsp;159&nbsp;480-2) i 1990

## Referanser
Beate Ellingsen

**Beate Ellingsen** (født 28. oktober 1950 i Oslo) er en norsk interiørarkitekt og møbeldesigner som driver eget firma i Oslo.

Hun er utdannet med artium fra Oslo katedralskole, handelsbrev fra Wangs Handelsskole, snekkerlinje fra videregående skole, og diplom fra avdelingen for interiørarkitektur ved SHKS 1977. Hun var ansatt hos arkitektene Lund & Slaatto 1977–88, og etablerte deretter eget firma. 

Firmaet har blant annet levert interiør til Oslo Tinghus, de norske ambassadene i Riga (1993), Kyiv (1995) og Berlin (1999) og Kastellet skole i Oslo (2004).

Som møbeldesigner er Ellingsen best kjent for stolen Ida for Sørlie Møbler, som er premiert. Møblene er vist i flere kollektivutstillinger etter 1987.

Beate Ellingsen har fått Oslo bys kulturstipend 1990, Jacob-prisen 1996, Merket for god design (for stolen Ida) 1997 og Statens byggeskikkpris 2001 for Sametinget.

## Referanser


## Eksterne lenker
*
Anders Underdal

**Anders Underdal** (født 3. september 1880, død 15. desember 1973) var en norsk bygdedikter og skald fra Valdres.

Underdal er kjent for sitt virke som Valdres-skald og han diktet sangen «Mitt bu, min heim, min keisardom». Underdal var far til forfatteren Margit Sandemo. Hun har flere ganger hevdet at han var en uekte sønn av Bjørnstjerne Bjørnson. Dette er senere motbevist, men det er riktig at Underdal ble født utenfor ekteskap. Faren sies å ha vært en rallar på Bergensbanen, mens moren var kokke på anlegget. 

Underdal var medlem av Nasjonal Samling og skrev også flere av NS' kampsanger. Etter 2. verdenskrig ble han fengslet og plassert i Åstjern tvangsarbeidsleir. 7. juni 1947 slapp han fri, med en prøvetid på tre år.

Anders Underdal bodde mesteparten av sitt liv i Valdres og døde i 1973, 92 år gammel.

## Bjørnstjerne Bjørnson og Anders Underdal
Farskapsrelasjonen skal ha eksistert som ett blant flere liknende rykter knyttet til Bjørnsons påståtte utenomekteskapelige forhold med Guri Andersdotter (d. 1949) men ble fremsatt som en påstand av Margit Sandemo 1. desember 1984 i *[[Avisa Valdres]]* og betegnet som «en lenge bevart familiehemmelighet». Hun  gjentok også senere påstanden. I boka *Bjørnsons kvinner og Margit Sandemos «familiehemmelighet»* (Genesis forlag, Oslo 1999) konkluderer forfatteren Audun Thorsen, blant annet på bakgrunn av samtaler med Underdal, som han var en nær venn av, at påstanden må anses motbevist.

## Litteratur (utvalg)
*  (1973)
* (1999)
* Margit Sandemo «Livsglede» (2010)

## Referanser


## Eksterne lenker
* http://www.sno.no/applications/DocumentLibraryManager/upload/FL/2001_1/2001_1_4.pdf
Lilli Gjerløw

**Lilli Gjerløw** (født 19. juni 1910 i Nord-Audnedal, død 4. desember 1998 i Oslo) var en norsk arkivar og skrifthistoriker, ekspert på analyse og datering av fragmenter fra liturgiske skrifter.

Etter examen artium 1929 i Arendal der hun vokste opp studerte hun ved Det Kongelige Frederiks Universitet og i tre år ved École Nationale des Chartes i Paris, hvor hun oppnådde tittelen archiviste-paléographe i 1935, altså arkivar innen paleografi (gamle skriftarter). Hun jobbet så ved Kjeldeskriftinstituttet 1935–80 med Oluf Kolsrud som hadde etablert det i 1922 og var hennes sjef frem til sin død i 1945.

Gjerløw var ofte i andre arkiver, som i Vatikanbiblioteket 1937. Hun fortsatte Kolsruds utredninger fra Nidarosdomen og tilskyndet Helge Fæhn til å utgi *Manuale norvegicum (Presta handbók)* i 1962. Det ble bind 1 av *Libri liturgici provinciae Nidrosiensis medii aevi*. Selv ga hun ut *Ordo Nidrosiensis Ecclesiae (Orðubók)* og *Antiphonarium Nidrosiensis Ecclesiae* som henholdsvis bind 2 og 3 i samme serie.

Hun ble dr.philos. 1962 med avhandlingen *Adoratio Crucis. The Regularis Concordia and the Decreta Lanfranci*, altså reglene for engelske klostre fra 970.

Gjerløw oversatte også mange skjønnlitterære bøker til norsk. Hun var en tid gift med Albert Lange Fliflet (1908–2001) som i 1967 utga *[[Kalevala]]* på norsk. Morgenbladets redaktør Olaf Gjerløw var hennes søskenbarn.

## Utmerkelser
* Fridtjof Nansens belønning for fremragende forskning 1982
* Det Norske Videnskaps-Akademi, innvalgt 1984

## Utgivelser
* 
* 
* 
* 
* 

## Referanser
Balansekjele

**Balansekjele** er en beholder for servering av te eller tevann. Balansekjeler har to horisontale tapper på hver side slik at kjelen kan henge i et tilhørende stativ, og i stativet er det gjerne montert en spritlampe for å holde tevannet varmt. Ballansekjeler er laget i sølv eller andre metaller. De var særlig populære i perioden fra ca. 1850 til omkring 1920.

## Litteratur
* Østby, Jon Birger (1983): ''Nomenklatur for drikkestell'', med tegninger av Torill Sand. Oslo

## Eksterne lenker
* Se balansekjeler i DigitaltMuseum
Fløtemugge

**Fløtemugge**, eller **melkemugge**, er en betegnelse på en liten mugge for servering av fløte eller melk til kaffe eller te. Mugger som inngår i et kaffeservise eller teservise er ganske små, mens melkemugger til et frokostservise ofte er ganske stor. Muggene kan være laget av ulike slags metall, keramikk eller glass. Eksklusive mugger er gjerne gjort i ekte sølv, sølvplett eller tynt høybrent feltspatporselen.

På 1800-tallet ble det vanlig med fløtemugger og sukkerkopper som hørte sammen, gjerne med et lite brett, og disse blir da kalt *fløtestell*. Fløtesett i keramikk kan inngå i hele kaffe- og/eller teserviser, men fløtesett i metall kan være tilbehør til kaffe- og/eller tekanner i samme design.

## Se også
*Spilkum
*Sukkerskål

## Referanser


## Litteratur
* Fossberg, Jorunn (1994): Norsk sølvstempler. Gullsmedhåndverk i byene på østlandet før 1870. Oslo. ISBN 82-00-21696-9
* Halvorsen, Josef og Larsen, Kjell Egil (1997) "Gammelt Porsgrund" Klenodier verd å eie. Porsgrunn. ISBN 82-992998-2-9.
* Østby, Jon Birger (1983): *Nomenklatur for drikkestell*, med tegninger av Torill Sand. Oslo]

## Eksterne lenker
* Fløtemugger i DigitaltMuseum
Kjøpmannssammenslutningen Køff

**Køff Nord AS** (Kjøpmennenes Økonomiske Felles Foretagende) var en kjøpmannsammenslutning som startet i 1950 i Trondheim.

Selskapet ble etablert ved at kjøpmenn fra Trondheim og omegn sammen med andelslaget Køff A/L kjøpte trondheimsfirmaet B. I. Brodersen, et engrosfirma som hadde vært aktivt siden 1901. Brodersens «Krone Kaffe» som hadde vært i salg siden 1906 ble et av selskapets mest kjente varemerker.

Køff-gruppen AS opphørte som samarbeidsorganisasjon i årsskiftet 1995/96. I 2004 inngikk Køff Nord AS som en del av Hakon Gruppen, som i dag tilsvarer ICA Norge.

## Eksterne lenker
* Strinda Historielag om Køff